Diari Oficial de la Generalitat Valenciana


Sumari del DOGV 5390, del 17-11-2006 (2006/13609)

RESOLUCIÓ de 9 de novembre de 2006, del conseller d'Agricultura, Pesca i Alimentació, per la qual s'establix la convocatòria per a l'any 2007 de les subvencions a entitats, empreses i professionals relacionats amb la producció i comercialització en el sector agrari, per la seua col·laboració amb la Subsecretaria de la Conselleria d'Agricultura, Pesca i Alimentació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5390

Data del DOGV
:   17-11-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/13288


Data del document
:   09-11-2006

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * estadística agrària
    * ajuda pública
    * explotació agrària
    * producció agrícola
    * indústria agroalimentària
    * ajuda a l'agricultura
    * suport econòmic

RESOLUCIÓ de 9 de novembre de 2006, del conseller d'Agricultura, Pesca i Alimentació, per la qual s'establix la convocatòria per a l'any 2007 de les subvencions a entitats, empreses i professionals relacionats amb la producció i comercialització en el sector agrari, per la seua col·laboració amb la Subsecretaria de la Conselleria d'Agricultura, Pesca i Alimentació. [2006/13593]  
En l'article 23 de la Llei 38/2003, de 17 de novembre, General de Subvencions, s'establix que el procediment per a la concessió de subvencions s'iniciarà sempre d'ofici, per mitjà de convocatòria pública aprovada per l'òrgan competent.  
En l'Orde de 19 d'octubre de 2005, de la Conselleria d'Agricultura, Pesca i Alimentació, s'establixen les bases reguladores de les subvencions a entitats, empreses i professionals relacionats amb la producció i comercialització en el sector agrari, per la seua col·laboració amb la Subsecretaria de la Conselleria d'Agricultura, Pesca i Alimentació (DOGV núm. 5.133 i 5.134).  
En virtut d'això, resolc:  
Primer. Objecte  
L'objecte d'esta resolució és convocar per a l'any 2007, en règim de concurrència competitiva, les subvencions a entitats, empreses, professionals i persones físiques relacionats amb la producció i comercialització en el sector agrari, que proporcionen dades estadístiques, comptables, de preus i de conjuntura sobre el sector agrari.  
Segon. Bases reguladores  
Les bases reguladores d'estes subvencions es van establir en l'Orde de 19 d'octubre de 2005, de la Conselleria d'Agricultura, Pesca i Alimentació. En esta orde s'establixen les bases reguladores per a la concessió de subvencions a entitats, empreses i professionals relacionats amb la producció i comercialització en el sector agrari, per la seua col·laboració amb la Subsecretaria de la Conselleria d'Agricultura, Pesca i Alimentació (DOGV núm. 5.133, d'11.11.2005).  
Tercer. Crèdits pressupostaris i quantia de la subvenció  
Les subvencions es concediran a càrrec de l'aplicació pressupostària 48.35.58.012.49.6, línia 3302, dels pressuposts generals de la Generalitat Valenciana per a l'any 2007.   
L'import global màxim, per a l'any 2007, sobre la base del projecte de llei de pressuposts per a eixe exercici remés pel Govern Valencià a les Corts, serà de 425.000 euros, i la seua distribució en els distints conceptes es conté en l'annex II d'esta resolució.  
Segons es disposa en l'Orde de 26 de setembre de 1994, de la Conselleria d'Economia i Hisenda, sobre tramitació anticipada d'expedients de gasto, la concessió de les subvencions estarà condicionada a l'existència en els pressuposts de l'any 2007 de crèdit adequat i suficient per a això.  
Així mateix, segons l'orde mencionada, tots els actes dictats s'entendran condicionats al fet que, quan es dicte la resolució de concessió, subsistisquen les mateixes circumstàncies de fet i de dret existents en el moment en què es van produir aquells actes.   
Quart. Requisits dels sol·licitants  
Els requisits que hauran de posseir els sol·licitants són els enumerats en l'article 2 de l'orde en què s'establixen les bases reguladores d'estes subvencions.  
Quint. Sol·licituds  
1. Les sol·licituds per a obtindre les subvencions amb especificació del període a què s'estén la col·laboració es dirigiran al conseller d'Agricultura, Pesca i Alimentació i es formalitzaran en els models establits en l'orde en què es fixen les bases reguladores d'estes subvencions. S'adjuntarà a la sol·licitud una declaració responsable del fet que el sol·licitant no es troba sotmés a les prohibicions per a obtindre la condició de beneficiari, assenyalades en els apartats 2 i 3 de l'article 13 de la Llei 38/2003, de 17 de novembre, General de Subvencions.  
2. Així mateix, els sol·licitants hauran d'acreditar trobar-se al corrent de les seues obligacions tributàries, amb la Seguretat Social i la residència fiscal, de conformitat amb les disposicions de l'article 22 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.   
Queden exonerades de l'obligació esmentada les línies de subvenció que se citen en l'annex de la Resolució de 8 de juliol de 1998, de la Conselleria d'Economia, Hisenda i Administració Pública, per la qual es fa pública la relació de disposicions en matèria d'agricultura que s'entenen equiparades a l'efecte de l'article 3.7 de l'Orde de 30 de maig de 1996, de la Conselleria d'Economia i Hisenda. Segons esta mateixa resolució, les exoneracions no s'aplicaran quan el beneficiari de l'ajuda siga una persona jurídica ni quan l'import total de l'ajuda concedida a un beneficiari, persona física o jurídica supere els trenta mil cinquanta euros amb seixanta-un cèntims (30.050,61).  
3. Les sol·licituds es presentaran al Registre General de la Conselleria d'Agricultura, Pesca i Alimentació o a qualsevol dels llocs prevists en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons els terminis detallats en l'annex I d'esta resolució en funció dels distints conceptes subvencionables.   
Sext. Criteris de selecció de les sol·licituds presentades  
Els criteris de selecció de les sol·licituds presentades s'establixen en l'article 4 de l'orde en què s'establixen les bases reguladores d'estes subvencions.  
Sèptim. Criteris de valoració de les sol·licituds  
Les sol·licituds es valoraran de conformitat amb les disposicions de l'article 5 de l'orde en què s'establixen les bases reguladores d'estes subvencions.  
Octau. Criteris de repartiment de subvencions  
Els criteris de repartiment de l'import de les subvencions entre les sol·licituds admeses es realitzarà per mitjà de l'aplicació dels criteris establits en l'article 8 de l'orde en què s'establixen les bases reguladores d'estes subvencions.  
En l'annex II de la present resolució s'establix el repartiment provincial de l'assignació total dels conceptes .Preus agraris Reglament XQN 2317/96., .Altres preus agraris., .Marc d'àrees., .Aforaments de cultius tècnics. i .Aforaments de cultius pràctics..  
Nové. Instrucció, resolució del procediment, notificació i recursos  
La instrucció, resolució del procediment, notificació i recursos es duran a terme d'acord amb el que s'establix en els articles 6, 7, 9 i 10 de les bases reguladores d'estes subvencions.  
Desé. Pagament, control i reintegrament de quantitats  
El pagament de la subvenció, el control del compliment de l'objecte, les condicions i la finalitat de la subvenció, així com el reintegrament de quantitats per al cas d'incompliment de les condicions imposades, es regula en els articles 13 i 14 de les bases reguladores.  
En tot allò no previst en la present resolució s'aplicarà allò que es preceptua en la Llei 38/2003, de 17 de novembre, General de Subvencions, així com en el reglament del procediment per a la concessió de subvencions públiques, aprovat per mitjà del Reial Decret 887/2006, de 21 de juliol, en tot allò que no s'opose al que s'establix en la Llei abans esmentada, així com en l'Orde de 19 d'octubre de 2005, de la Conselleria d'Agricultura, Pesca i Alimentació, per la qual s'establixen les bases reguladores de les subvencions a entitats, empreses i professionals relacionats amb la producció i comercialització en el sector agrari, per la seua col·laboració amb la Subsecretaria de la Conselleria d'Agricultura, Pesca i Alimentació.  
Contra esta resolució, que posa fi a la via administrativa, es podrà interposar potestativament un recurs de reposició davant del mateix òrgan que ha dictat l'acte, en el termini d'un mes comptador des de l'endemà a la publicació, de conformitat amb el que es preveu en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta en la Llei 4/1999, de 13 de gener, o un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que s'establix en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.  
València, 9 de novembre de 2006.. El conseller d'Agricultura, Pesca i Alimentació: Juan G. Cotino Ferrer.  
ANNEX I  
Terminis de presentació de sol·licituds  
Concepte subvencionable Termini màxim de presentació  
 de sol·licituds  
Preus agraris Reglament TDX 2548/96 Fins al 15 de febrer de 2007  
Altres preus agraris Fins al 15 de febrer de 2007  
Marc d'àrees Fins al 20 de març de 2007  
Aforaments cultius tècnics Fins al 20 de març de 2007  
Aforaments cultius pràctics Fins al 20 de març de 2007  
Seguiment estadístic Fins al 20 de març de 2007  
ANNEX II  
Import anual màxim per concepte   
i repartiment provincial (import en euros)  
CONCEPTE   
SUBVENCIONABLE TOTAL Alacant Castelló València  
Preus Regl. 2200/96 79.000,00 21.000,00 17.000,00 41.000,00  
Altres preus 100.000,00 29.000,00 28.000,00 43.000,00  
 Pesca 6.000,00 2.000,00 2.000,00 2.000,00  
 Vi Regl. 2.000,00 0 0 2.000,00  
Total altres preus 108.000,000 31.000,00 30.000,00 47.000,00  
Marc d'àrees 70.000,00 26.000,00 9.000,00 35.000,00  
Aforaments tècnics 86.000,00 24.000,00 17.000,00 45.000,00  
Aforaments pràctics 65.000,00 16.000,00 14.000,00 35.000,00  
TOTAL 408.000,41 016.617,00 87.000,10 541.086,00  
CONCEPTE SUBVENCIONABLE TOTAL  
Seguiment estadístic 17.000,00